als_Latn dik_Latn sag_Latn
Së bashku me Jahmir Hykën, në konferencën për shtyp në kampin e Kombëtares ka qenë prezent edhe mesfushori Odise Roshi.
Futbollisti i Terek Grozny-t pranoi se një fitore e mundshme ndaj Izraelit do të shumëzonte me zero humbjet e fundit, ndërsa pranoi se ndjen mungesën e Bekim Balajt, i cili është i dëmtuar.
“Kundër Luksemburgut kishim shanse për ta mbyllur ndeshjen që në pjesën e parë. Por, më pas kur shënuam menduam se e fituam atë takim, por për fat të keq, Luksemburgu e përmbysi atë avantazh tonin.
Skema e lojës? Ne kemi luajtur më mirë me një sulmues, përshembull kur ka qenë Balaj ose Sadiku të vetëm.
Ndeshja ndaj Izraelit është një sfidë shumë e vështirë. E kemi studiuar si skuadër. Izraeli luan shumë shpejt. Tani duhet të japim maksimumin për të bërë kthesën pas humbjeve të fundit.
Nëse fitojmë ndaj Izraelit të gjitha paraqitjet negative të fundit do të shumëzohen me zero.
Shqipëria nuk kishte arritur asnjëherë në Europian. Por, pak a shumë të gjithë ne e kemi mendimin se tani jemi më poshtë se para Europianit, pasi ndodhemi më poshtë në renditje.
Atmosfera? Harmoni duhet të ketë në skuadër. Nuk duhet të qëndrojmë të mërzitur pas humbjeve, sepse nuk na shërben për mirë në sfidat e ardhshme.
Kombëtarja nuk ka probleme. Thjesht kemi rënë pak nga ana psikologjike.
Pozicioni i m në fushë? Unë mund të luaj si sulmuesi i parë, apo edhe si mesfushor krahu. Por, pozicioni im është ai i mesfushorit të djathtë.
Edhe kur kam qenë me ekipet e moshave kam qenë sulmues i parë, por më pas kalova si mesfushor i djathtë.
Për sa i përket aventurës sime te Terek Grozny ka qenë një sezon shumë pozitiv. Vendi i 5-të është një rekord për Terekun, por vetëm për një pikë nuk e kapëm dot Europën.
Balaj? Më mungon prezenca e tij në skuadër, sepse prej shumë vitesh qëndroj me të në grumbullimet e Kombëtares. Shpresoj që të rikuperohet shpejt”, deklaroi Odise Roshi në konferencën për shtyp të transmetuar drejtpërdrejt nga Supersport.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn